STÆVNE hos Sjællandske Sportskuske
Mandag 18 Juni 2018 Tirsdag 19 Juni 2018 Onsdag 20 Juni 2018 Torsdag 21 Juni 2018 Fredag 22 Juni 2018 Lørdag 23 Juni 2018 Søndag 24 Juni 2018 Mandag 25 Juni 2018
Kom og oplev Arden Super Cup
I år kan SSK invitere til en helt ny Cup - Arden Super Cup. Seletøjs fabrikant Arden er hovedsponsor med fine præmier til vinderne af Arden Super Cup. Stævnerne afholdes på Juellund, Slimmingevej 28-30 ved Ringsted, hvor stævneværterne er Monika og Henrik Køier Andersen.
Stævnerne er åbne for medlemmer af køreselskaber tilsluttet Dansk Køre Forbund. Der holdes i alt fem stævner. Fire indledende runder og en finale. Arden Cup er en fantastisk konkurrence, der løber fra forår til sensommer.
Datoer for afholdelse af stævnerne:
Finalen bliver afholdt 15/10.
Konkurrencen omfatter dressur, forhindringskørsel på keglebane og den spændende Maraton forhindringsbane med vandforhindring. I de to sidstnævnte forhindringskørsler indgår tid som en vigtig faktor, så der køres rigtig stærkt og taktisk, når der skal samles point.
Tidsplanen for stævnedagene er dressurstart klokken 9:00, forhindringskørsel start klokken 10:00 og maraton forhindring start klokken 14:00.
Det første indledende stævne er allerede afviklet i påsken med stor succes og mange tilskuere.
Aktiviteterne i klubben Sjællandske Sportskuske er mange. Der arrangeres fælles træning, hyggelige skovture og spændende stævner, hvor der deltager ekvipager fra hele landet og udlandet. Klubbens bestyrelse tilrettelægger en vidtfavnende aktivitetsplan hvert år, som inviterer til spændende arrangementer for både aktive deltagere, såvel som tilskuere. Mange af arrangementerne foregår på Juellund , hvor det er gratis for tilskuere at overvære de spændende stævner.
Klubben har over 150 medlemmer, og der kommer stadig flere til. Medlemmerne har en stor aldersspredning fra børn til pensionister – alle med kærlighed til hestene og sporten, som kan dyrkes uanset alder. Det er i høj grad en sport der appellerer til fællesskab, samarbejde og familiesammenhold. Der ligger et stort arbejde med at uddanne heste, kuske og grooms. Medlemmerne har mulighed for at træne på de fine baner og omgivelser på Juellund. Der også er mulighed for at få professionel undervisning på stedet.